b'\n_START_ARTICLE_\nPrins-reaktio\n_START_PARAGRAPH_\nPrins-reaktio on alkeenien ja karbonyyliyhdisteen, kuten aldehydin tai ketonin, v\xc3\xa4linen kemiallinen reaktio. Reaktio-olosuhteista riippuen Prins-reaktion tuote voi olla joko dioli, allyylialkoholijohdannainen, dieeni tai 1,3-dioksaanijohdannainen. Reaktion raportoi alankomaalainen kemisti H. J. Prins vuonna 1919, ja se on nimetty h\xc3\xa4nen mukaansa.\n_START_SECTION_\nPrins-reaktion sovellutuksia\n_START_PARAGRAPH_\nPrins-reaktio on runsaasti k\xc3\xa4ytetty reaktio terpeenien kemiassa. Sit\xc3\xa4 k\xc3\xa4ytt\xc3\xa4m\xc3\xa4ll\xc3\xa4 on terpeeneist\xc3\xa4 valmistettu useita hajuaineena merkitt\xc3\xa4vi\xc3\xa4 molekyylej\xc3\xa4 ja hy\xc3\xb6dyllisi\xc3\xa4 synteettisen kemian v\xc3\xa4lituotteita. Formaldehydin ja isobuteenin v\xc3\xa4linen Prins-reaktio on my\xc3\xb6s t\xc3\xa4rkein isopreenin valmistusmenetelm\xc3\xa4.'